google/wiki40b huggingface dataset:
Έλβιρ Όβτσινα

Κολλεγιακή καριέρα

Ο Έλβιρ Όβτσινα βρέθηκε από πολύ μικρός στην Αμερική και εισήχθη το 1995 σε ηλικία 19 ετών στο Πανεπιστήμιο των Συρακουσών. Με τη μπασκετική ομάδα του Πανεπιστημίου, τους Σύρακους Όραντζμεν, αγωνίστηκε για πρώτη φορά σε Κολλεγιακό Πρωτάθλημα.
Ο Όβτσίνα τελείωσε τις σπουδές του και αποφοίτησε από το Πανεπιστήμιο το 1999 και στη συνέχεια επέστρεψε στην Ευρώπη προκειμένου να ξεκινήσει την επαγγελματική του καριέρα ως καλαθοσφαιριστής.

Επαγγελματική καριέρα

Το 1999, υπέγραψε το πρώτο του επαγγελματικό συμβόλαιο στην σλοβενική ΚΣ Πολτσέλα, ενώ τον αμέσως επόμενο χρόνο υπέγραψε στην Πιβοβάρνα Λάσκο, ομάδα επίσης της Σλοβενίας.
Το καλοκαίρι του 2001, ο Όβτσινα αποφάσισε να αφήσει τη Σλοβενία και να ταξιδέψει στη Γερμανία προκειμένου να συνεχίσει την καριέρα του στη Μπάσκετς Όλντενμπουργκ, στην οποία παρέμεινε μέχρι το 2004, χωρίς ωστόσο να καταφέρει να κατακτήσει κάποιο τίτλο.
Το 2004 αποφάσισε να συνεχίσει την καριέρα του στην Ελλάδα και τον Ολυμπιακό Πειραιώς, στον οποίο παρέμεινε για λίγους μήνες. Μέσα στο 2005, ο Όβτσινα πέρασε από τη γερμανική Κολωνία 99ερς (κατέκτησε το Κύπελλο Γερμανίας του 2005), την ουκρανική Σιμίκ Γιούσνε και τη βελγική Τέλιντους Οστάνδης. Στην ομάδα του Βελγίου παρέμεινε μέχρι το 2008.
Την περίοδο 2008-09, ο Έλβιρ Όβτσινα αγωνίστηκε αρχικά με την Κλαμπ Σαράγιεβο (Βοσνία) κι έπειτα με την ΚΣ Πολτσέλα (Σλοβενία). Το 2010, επέστρεψε για τρίτη φορά στη Γερμανία, παίρνοντας μεταγραφή στη Γκίσεν 46ερς όπου παρέμεινε για τα επόμενα τρία χρόνια και η οποία έμελλε να αποτελέσει και την τελευταία ομάδα της καριέρας του.

Διεθνείς συμμετοχές

Ο Έλβιρ Όβτσινα έχει πραγματοποιήσει κατά καιρούς αρκετές εμφανίσεις με την εθνική ομάδα της Βοσνίας, με την οποία ήταν διεθνής για οκτώ συνεχόμενα χρόνια.
Έχει συμμετάσχει στα Ευρωμπάσκετ του 1997, του 1999, του 2001, του 2003 και του 2005.
Λίρα της Νιγηρίας

Η λίρα ήταν το νόμισμα της Νιγηρίας από το 1959 έως το 1973 οπότε και εφάρμοσε το δεκαδικό σύστημα στο νόμισμά της. Υποδιαιρούταν σε 20 σελίνια και κάθε σελίνι σε 12 πένες (1 λίρα = 240 πένες). Το νόμισμα αυτό δεν είναι πλέον σε χρήση.

Ιστορία

Μέχρι το 1958 το νόμισμα της Νιγηρίας ως αποικία της Βρετανικής Αυτοκρατορίας ήταν η λίρα της Βρετανικής Δυτικής Αφρικής. Το 1959 όμως υιοθέτησε την λίρα της Νιγηρίας με ισοτιμία 1/1 σε σχέση με τη λίρα της Βρετανικής Δυτικής Αφρικής. Το 1973 με την εφαρμογή του δεκαδικού συστήματος στο νόμισμα της, η λίρα της Νιγηρίας αντικαθίσταται με το νάιρα με ισοτιμία 1 λίρα = 2 νάιρα και παύει να υφίσταται πλέον ως νόμισμα. Η Νιγηρία είναι η τελευταία χώρα η οποία εγκατέλειψε το νομισματικό σύστημα της λίρας.
Πύργος Φθιώτιδας

Χλωρίδα και πανίδα

Στην περιοχή του Πύργου κυριαρχούν τα ελατοδάση, όπως και στο μεγαλύτερο μέρος της Οίτης. Επίσης υπάρχει και ένας μεγάλος αριθμός δασικών φυτών όπως, σφένδαμια, πουρνάρια , πλατάνια, ιτιές, πεύκα, φυλλοβόλοι δρυς, αριές, κουμαριές, πικροδάφνες κ.λ.π. Στην τοποθεσία Λιβαδιές υπάρχει μικρός αλπικός υγρότοπος στον οποίο ζουν οι αλπικοί τρίτωνες.
Στην Οίτη υπάρχουν σπάνια είδη πανίδας, όπως αγριοκάτσικο, ζαρκάδι, αγριόχοιρος, ελάφι, αλεπού, ασβός, τσακάλι, κουνάβι, νυφίτσα, λαγός, σκίουρος, λύκος, αετός, γύπας, γεράκι, κουκουβάγια, πέρδικα, δρυοκολάπτης, τσαλαπετεινός, και μια μεγάλη ποικιλία από έντομα και ερπετά.

Οικονομία

Στις αρχές του 20ου αι., το χωριό ήταν σε άσχημη οικονομική κατάσταση. Η οικονομία του, καθαρά γεωργοκτηνοτροφική ,δεν μπορούσε να ζήσει τις πολυμελείς οικογένειες (οκτώ έως δώδεκα άτομα η κάθε μία). Τότε πολλοί Σμοκοβίτες, βρίσκοντας διέξοδο στο προβλημά τους τη μετανάστευση, έφυγαν για τα μεγάλα αστικά κέντρα της Ελλάδας(κυρίως στην Αθήνα) αλλα και για το εξωτερικό, όπου η οικονομικη αναπτυξη τους ζητούσε εργατικά χέρια. Σκοπός τους ήταν να πάνε να δουλέψουν μερικά χρόνια ,να τακτοποιηθούν οικονομικά και να επιστρέψουν πάλι στο χωριό.
Στην τέταρτη δεκαετία του αιώνα ήρθε η Κατοχή, ο Εμφύλιος πόλεμος αναγκάστηκαν να φύγουν πάλι για τα μεγάλα αστικά κέντρα, δημιουργώντας νέο κύμα μετανάστευσης. Κάθε χρόνο, πολλοί από αυτούς έρχονται να περάσουν λίγες μέρες στην πατρίδα τους.
Αγησίδαμος ο Λοκρός

Οι επίνικοι του Πινδάρου

Ο Πίνδαρος αφιέρωσε στον Αγησίδαμο δύο από τους επινίκιους του (ι΄ και ια΄ Ολυμπιονίκης). Πρόκειται για διαφορετικό Αγησίδαμο από αυτόν τον οποίο υπήρξε Νεμεονίκης (α΄ και θ΄ Νεμεονίκης).
Όττο Στανγκλ

Βιογραφία

Ο Όττο Στανγκλ γεννήθηκε στις 9 Οκτωβρίου 1915 στο Νταχάου, κοντά στο Μόναχο και ήταν γιος ενός γλύπτη από τη βαυαρική πρωτεύουσα.
Σημαία της Αργεντινής

Η σημαία της Αργεντινής αποτελείται από τρεις οριζόντιες λωρίδες ίδιων διαστάσεων: πάνω και κάτω γαλανές και στη μέση μια λευκή.
Στο κέντρο της σημαίας υπάρχει ως σύμβολο ένας ήλιος με 32 ακτίνες. Το σύμβολο αυτό επινόησε ο Μανουέλ Bελγράνο, όταν κοίταξε τον ουρανό πριν από την Μάχη του Παρανά. Επίσης το σύμβολο αυτό υπήρξε και σε προηγούμενες εκδόσεις της σημαίας της Αργεντινής. Σε παλιότερες εποχές οι Αργεντινοί χρησιμοποιούσαν την σημαία με το σύμβολο του ηλίου μόνο στους καιρούς πολέμου.
Μπεχιτζέ Χανιμεφέντι

Βιογραφία

Η Μπεχιτζέ Χανιμεφέντι γεννήθηκε στις 10 Οκτωβρίου 1882 στο Ανταπαζαρί, και ήταν κόρη του Αλμπούς Μπέη Μάαν και της συζύγου του Ναζλί Χανίμ Κουτσμπά. 
Το πραγματικό της όνομα ήταν Μπεχιγιέ. Σε ηλικία δεκαοχτώ ετών παντρεύτηκε τον Αμπντούλ Χαμίτ στο Παλάτι Γιλντίζ στις 10 Μαΐου 1900. Με τη γέννηση των παιδιών της, η Μπεχιτζέ αύξησε τις δαπάνες της.
Το 1924, πήγε μαζί με το γιο της Αχμέτ στη Νάπολη. Το 1969, της επετράπη να επιστέψει στην Τουρκία, όπου πέθανε στις 25 Οκτωβρίου 1969 σε ηλικία 87 ετών, και θάφτηκε στο κοιμητήριο Γιαχιά Εφέντι.
Φαρνάβαζος Α΄ της Φρυγίας

Βιογραφία

Ήταν γιος τού Αρτάβαζου Α΄ σατράπη της Φρυγίας. 
Δεν γνωρίζουμε πολλά για τη μορφή του· αναφέρεται στις ιστορικές πηγές μαζί με τον πατέρα του. Πιθανά τον διαδέχθηκε το διάστημα 455-430, ίσως όμως τον Αρτάβαζο Α΄ να τον διαδέχθηκε κατ' ευθείαν ο εγγονός του Φαρνάκης Β΄.
Κάι Λέο Γιοχάνεσεν

Προφίλ

Γεννήθηκε στο Τόρσχαβν, στις 28 Αυγούστου του 1964. Ήταν ποδοσφαιριστής με την ομάδα Χάβναρ Μπόλτφελαγκ και αγωνίστηκε επίσης με την εθνική ομάδα των Φερόε την περίοδο 1991-1992. Έπαιζε τερματοφύλακας και έλαβε μέρος στο Euro-92 και στα προκριματικά του Μουντιάλ του 1994.Το 2004 εξελέγη πρόεδρος του Κόμματος Ένωσης.

Πρωθυπουργός

Έγινε πρωθυπουργός διαδεχόμενος τον Γιόανες Άιντεσγκααρτ στις 26 Σεπτεμβρίου του 2008, μετά τη διεξαγωγή των βουλευτικών εκλογών. Κυβέρνησε ως το 2015, οπότε το κόμμα του ηττήθηκε στις εκλογές. Νέος πρωθυπουργός έγινε ο Άξελ Β. Γιοχάνεσεν.
Κάιν

Η δολοφονία του Άβελ

Ο Αδάμ και η Εύα μετά την έξωσή τους από τον Κήπο της Εδέμ απέκτησαν δύο γιους τον Κάιν τον γεωργό και τον Άβελ που ήταν κτηνοτρόφος. Κάποια μέρα ο Άβελ θέλησε να προσφέρει στο Θεό (Γιαχβέ) θυσία προκειμένου να τον ευχαριστήσει για τα αγαθά που του χάρισε. Έτσι στη θυσία που έκανε κάποιου ζώου ο καπνός ανέβαινε κάθετα στον ουρανό δίνοντας έτσι την εικόνα της αποδοχής της από τον Θεό. Βλέποντας αυτό ο Κάιν προσπάθησε και αυτός να κάνει παρόμοια θυσία στην οποία και πρόσφερε διάφορα αγροτικά προϊόντα πρην όμως ο καπνός από τη θυσία αυτή σκορπίζονταν στον αέρα.
 
Είναι ευρέως γνωστό στο περιστατικό εκείνο ότι ο Γιαχβέ επιδοκίμασε την αιματηρή θυσία του Άβελ έναντι της προσφοράς καρπών της γης του Κάιν. Προφανώς αυτό συνέβη λόγω της κατανόησης που απόκτησε ο Άβελ όσον αφορά το ρόλο των θυσιών ζώων σε σχέση με την πρώτη θεϊκή προφητεία που λέχθηκε αναφορικά με το "σπέρμα της γυναίκας" (Γένεση 3:15) και λόγω των κινήτρων που υποκίνησαν τον καθένα τους να κάνει την προσφορά του.

Ο Θεός είχε διακρίνει τα δολοφονικά αισθήματα που συσσωρεύονταν στον Κάιν —όπως αναφέρει η Βιβλική αφήγηση «ο Κάιν άναψε από μεγάλο θυμό και η όψη του κατσούφιασε»— και τον είχε προειδοποιήσει: «Γιατί έχεις ανάψει από θυμό και γιατί κατσούφιασε η όψη σου; Αν στραφείς στο να κάνεις το καλό, δεν θα υπάρξει εξύψωση; Αλλά αν δεν στραφείς στο να κάνεις το καλό, η αμαρτία κάθεται συσπειρωμένη στην είσοδο, και εσένα λαχταράει· και εσύ θα της επιβληθείς άραγε;»
Η ανεξέλεγκτη όμως οργή του Κάιν, τον οδήγησε τελικά να πραγματοποιήσει τις δολοφονικές του προθέσεις, ενεργώντας με δόλο και απορρίπτοντας τη θεϊκή διαπαιδαγώγηση: «Ο Κάιν είπε στον Άβελ τον αδελφό του: "Ας πάμε στον αγρό". Ενόσω, λοιπόν, βρίσκονταν στον αγρό, επιτέθηκε ο Κάιν στον Άβελ τον αδελφό του και τον σκότωσε». (Γένεση 4:4-8)

Ο κατατρεγμός

Ο Θεός τότε καταδίκασε τον Κάιν σε εξορία νομαδικής ζωής μακριά από την περιοχή όπου βρισκόταν, προστατεύοντάς τον όμως και από τον θάνατο, επιδεινώνοντας έτσι το μόχθο με τον οποίο θα έβγαζε τα προς το ζην. Αν και ο Κάιν εξέφρασε αργότερα μεταμέλεια λόγω του μεγέθους της τιμωρίας του, δεν φαίνεται ότι υπήρξε ειλικρινής μετάνοια. Ο Θεός «όρισε ένα σημείο για τον Κάιν», το οποίο πιθανώς αφορούσε το καταδικαστικό διάταγμα που εξέδωσε ο Θεός, το οποίο ήταν γνωστό και τηρούνταν και από τους άλλους. (Γένεση 4:10-15, 24) 
Η γενεαλογική γραμμή του Κάιν του οποίου το έγκλημα ως ανταρσία προς τον Θεόν δεν απήχε της αδελφοκτόνου αιματοχυσίας η οποία και βύθισε την ανθρωπότητα στην αμαρτία έσβησε με τον Κατακλυσμό των ημερών του Νώε.
Κώστας Διονυσόπουλος

Καριέρα ως καλαθοσφαιριστής

Αγωνίστηκε στη θέση του σμολ φόργουορντ για την ομάδα του Άρη Θεσσαλονίκης σε τρεις διαφορετικές χρονικές περιόδους.
Ο Διονυσόπουλος ξεκίνησε να αγωνίζεται με την πρώτη ομάδα του Άρη το 1950. Οι "κίτρινοι" βρίσκονταν σε μεταβατική περίοδο μετά την φυγή του Φαίδωνα Ματθαίου και για την πρώτη τριετία που αγωνίστηκε στην ομάδα της Θεσσαλονίκης καταλάμβαναν μεσαίες θέσεις στην διοργάνωση του πρωταθλήματος Θεσσαλονίκης.
Στην συνέχεια, σταμάτησε τον αθλητισμό λόγω των στρατιωτικών του υποχρεώσεων, επιστρέφοντας το καλοκαίρι του 1957 και πάλι στον Άρη και κατακτώντας το τοπικό πρωτάθλημα. Για την τελική φάση του πανελλήνιου πρωταθλήματος της σεζόν 1957-58, αγωνίστηκε σε τρεις από τους έξι αγώνες της ομάδας του, βοηθώντας την να καταλάβει την δεύτερη θέση.
Την επόμενη χρονιά, ο Άρης διεκδίκησε και πάλι τον τίτλο του πρωταθλητή Ελλάδος, αλλά ηττήθηκε σε αγώνες μπαράζ από τον αιώνιο αντίπαλο του, ΠΑΟΚ. Ο Διονυσόπουλος έπαιξε σε πέντε αγώνες της τελικής φάσης, πετυχαίνοντας μόλις έξι πόντους.
Το 1959-60, ο Άρης κατέλαβε την τέταρτη θέση του πρωταθλήματος Ελλάδος και την δεύτερη στην Θεσσαλονίκη, με τον Διονυσόπουλο να αγωνίζεται μόνο στο τοπικό πρωτάθλημα.
Ο φόργουορντ των "κίτρινων" αποσύρθηκε από την ενεργό δράση, επιστρέφοντας για ένα παιχνίδι στις 17 Ιουλίου 1965 με αντίπαλο τον Τρίτωνα στην Αθήνα, όπου ο Άρης κέρδισε με 71-87 για το πρωτάθλημα της Α' εθνικής.

Θάνατος

Τον Απρίλιο του 1994 ο Διονυσόπουλος απεβίωσε σε ηλικία 62 ετών στο Ρέστειο Δημοτικό Αθλητικό Κέντρο στο Παλαιό Φάληρο. Στη διάρκεια αγώνα μεταξύ της ομάδας του Παλαιού Φαλήρου και του Ο.Φ.Η. - για τον οποίο διατηρούσε εκείνη τη στιγμή καθήκοντα προπονητή - υπέστη έμφραγμα. Καθώς στο γήπεδο δεν υπήρχε γιατρός, έτρεξαν να του κάνουν μαλάξεις δυο παίκτες του Ο.Φ.Η., ο Γιώργος Μακράκης και ο Μιχάλης Πετράκης, χωρίς, ωστόσο, να καταφέρουν να του σώσουν τη ζωή.
Κόμη Βερενίκης

Αξιοσημείωτα στον αστερισμό

Ο με αριθμό 42 αστέρας του αστερισμού της Κόμης είναι διπλός και μάλιστα από τους πλέον αξιοσημείωτους. Ανακαλύφθηκε το 1827, οι δε συνιστώντες αυτόν αστέρες είναι ίσης λαμπρότητας, 5,2 μεγέθους. Αυτοί περιφέρονται γύρω από το κοινό κέντρου βάρους των εντός 25 και 1/3 γήινων ετών. Στη πραγματικότητα το σύνολο των αστέρων του αστερισμού αυτού αποτελεί ένα από τα καλούμενα ανοικτά σμήνη, δηλαδή άθροισμα αστέρων που περιστρέφονται γύρω από ένα κοινό κέντρο μάζας, που απέχει από τη Γη 264 έτη φωτός.
Επίσης προς την κατεύθυνση του αστερισμού τούτου βρίσκεται ένα μεγάλο σμήνος γαλαξιών, στο οποίο θεωρητικά περιλαμβάνονται περισσότεροι από 3.000 γαλαξίες.

Ετυμολογία

Ο αστερισμός οφείλει το όνομά του σε μια ιστορία που φτάνει ως τις μέρες μας από την πτολεμαϊκή Αίγυπτο, και συγκεκριμένα όταν στο θρόνο βρισκόταν ο Πτολεμαίος Γ΄ Ευεργέτης και η σύζυγός του Βερενίκη Β΄. Λίγο μετά το γάμο τους, ο Πτολεμαίος αναχώρησε από την Αίγυπτο για να υποστηρίξει την αδερφή του, που ονομαζόταν επίσης Βερενίκη, στον Τρίτο Συριακό πόλεμο. Ο Καλλίμαχος συγκεκριμένα αναφέρει πως την άφησε στο νυφικό της κρεβάτι. Ο θρύλος λέει πως η Βερενίκη αφιέρωσε στη θεά Αφροδίτη, και συγκεκριμένα στο ναό της στο Ζεφύριο, τα πλούσια και πανέμορφα μαλλιά της, προκειμένου ο Πτολεμαίος να επιστρέψει ασφαλής. Ο φαραώ επέστρεψε πράγματι έχοντας κατορθώσει μια σειρά από νίκες το 245 π.Χ., και η Βερενίκη εκπλήρωσε το τάμα της. Την άλλη μέρα όμως τα μαλλιά της είχαν εξαφανιστεί από το ναό. Ο Κόνων από τη Σάμο, ένας μαθηματικός και αστρονόμος που ζούσε στην αυλή του φαραώ, υποστήριξε πως οι θεοί τοποθέτησαν τη χαμένη κόμη ανάμεσα στα αστέρια. Ο αστερισμός αυτός φέρει ακόμη και σήμερα το όνομα «Κόμη της Βερενίκης» (Coma Berenice) ή «Πλόκαμος της Βερενίκης». Το γεγονός μετέτρεψε σε ποίημα ο Καλλίμαχος από το οποίο σώζονται μικρά αποσπάσματα. Ωστόσο διασώζεται μια ρωμαϊκή μετάφρασή του από τον Κάτουλλο.
Σχέσεις Ελλάδας και Τσεχοσλοβακίας

Οι σχέσεις Ελλάδας και Τσεχοσλοβακίας αναφέρονται στις διμερείς σχέσεις της Ελλάδας και της Τσεχοσλοβακίας (1918-1993). Η Τσεχοσλοβακία διατηρούσε πρεσβεία στην Ελλάδα και η Ελλάδα διατηρούσε πρεσβεία στην Τσεχοσλοβακία.

Μεσοπόλεμος

Η Τσεχοσλοβακία ξεκίνησε επίσημες διπλωματικές σχέσεις με την Ελλάδα το 1920. Το συγκεκριμένο έτος θεωρείται έτος έναρξης των ελληνοτσεχικών σχέσεων. Ο πρώτος Πρέσβης της Τσεχοσλοβακίας στην Ελλάδα ήταν ο Κάρελ Μετσίρ (1876-1947), ο οποίος διετέλεσε πρέσβης της χώρας του και στο Βέλγιο, ενώ η αντιπροσωπεία της Τσεχοσλοβακίας στην Ελλάδα άρχισε τις εργασίες της στις 8 Απριλίου 1922. Στις 15 Μαρτίου 1939 οι διμερείς σχέσεις διακόπηκαν, λόγω της διαίρεσης της Τσεχοσλοβακίας το 1938-39, καθώς τα εδάφη της προσαρτήθηκαν στην Γερμανία, τη Πολωνία, την Ουγγαρία και επίσης δημιουργήθηκε ανεξάρτητο σλοβακικό κράτος (το οποίο επανενώθηκε με την Τσεχία στο τέλος του Β΄ ΠΠ για να σχηματίσει τη νέα Τσεχοσλοβακία, αν και δεν συμπεριλάμβανε την Καρπαθο-Ουκρανία που παραχωρήθηκε στη Σοβιετική Ένωση και την ΣΣΔ Ουκρανίας γιατί ήθελε να έχει σύνορο με την Ουγγαρία). Οι δύο χώρες ήταν σύμμαχοι στον Β΄ Παγκόσμιο Πόλεμο, αν και βρίσκονταν υπό την κατοχή του Άξονα. 
Η Τσεχοσλοβακία και η Ελλάδα ήταν μέλη διαφόρων διεθνών οργανισμών, όπως για παράδειγμα η Κοινωνία των Εθνών.

Μεταπολεμική εποχή

Οι δύο χώρες ήταν ιδρυτικά μέλη του Οργανισμού Ηνωμένων Εθνών. Το 1945-49 η Τσεχοσλοβακία διατηρούσε γραφείο στην Αθήνα. Παράλληλα, στα τέλη της δεκαετίας του 1940, η τσεχοσλοβάκικη κυβέρνηση υποδέχτηκε 13.000 πολιτικούς πρόσφυγες από τον Ελληνικό Εμφύλιο Πόλεμο, αρκετοί από τους οποίους ζουν μέχρι σήμερα στην Τσεχία. 
Λίγα χρόνια αργότερα, υπήρξε ένα άνοιγμα στις διμερείς σχέσεις, το οποίο τελείωσε με την εγκαθίδρυση της Χούντας των Συνταγματαρχών. 
Οι σχέσεις των δύο χωρών διεκόπησαν και πάλι στις 1 Ιανουαρίου 1993, αυτή τη φορά μόνιμα, όταν η Τσεχοσλοβακία διαλύθηκε σε δύο νέα ανεξάρτητα κράτη, τη Τσεχία και τη Σλοβακία. Η Ελλάδα αναγνώρισε την ανεξαρτησία των δύο χωρών την ίδια μέρα.
Η Μούμια (ταινία, 1999)

Περίληψη

Στη Θήβαι της Αίγυπτου το 1290 π.Χ., ο αρχιερέας Ιμχοτέπ Ιμούθης έχει μια ερωτική σχέση με την Ανάκ-Σου-Ναμόν, την ερωμένη του Φαραώ Σέτι Α. Όταν ο Φαραώ ανακαλύπτει την υπόθεση, ο Ιμχοτέπ και Ανάκ-Σου-Ναμόν τον δολοφονούν. Ο Ιμχοτέπ φεύγει, ενώ η Ανάκ-Σου-Ναμόν σκοτώνει τον εαυτό της, και περίμενει τον Ιμχοτέπ να την αναστήσει. Ο Ιμχοτέπ και οι ιερείς του κλέβουν το πτώμα της και το πηγαίνουν στην Χαμουνάπτρα, την πόλη των νεκρών, αλλά το τελετουργικό της ανάστασης σταματάει από τους σωματοφύλακες του Σέτι, τους Medjai. Οι ιερείς του Ιμχοτέπ μουμιοποιούνται ζωντανοί, ενώ ο ίδιος ο Ιμχοτέπ καταδικάστηκε να υποστεί την Χομ-Ντάι, τη χειρότερη αιγυπτιακή κατάρα. Μουμιοποιήθηκε ζωντανός και τον έβαλαν σε μια σαρκοφάγο με αιγυπτιακούς σαρκοφάγους σκαραβαίους. Ο Ιμχοτέπ σφραγίζεται μακριά σε μια σαρκοφάγο και διατηρείται υπό αυστηρή επιτήρηση από τους Medjai, οι οποίοι έχουν αναλάβει να αποτρέψουν την επιστροφή του. Τρεις χιλιάδες χρόνια αργότερα, μια ομάδα Αμερικανών ανακαλύπτει τον ταφό του, αλλά των ελευθερώνουν κατά λάθος και μετά θα προσπαθήσουν να τον σταματήσουν με καθε τρόπο.
Κύπελλο Κύπρου (πετοσφαίριση γυναικών)

Ιστορία

Η πρώτη διοργάνωση κυπέλλου πετοσφαίρισης γυναικών στην Κύπρο έγινε το 1976 υπό την αιγίδα της Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου), με κυπελλούχο τον Πεζοπορικό Λάρνακας. Υπό την αιγίδα της ΕΟΠΕ διεξήχθη ακόμα μία διοργάνωση κυπέλλου το 1977. 
Αρχές του 1978 ιδρύθηκε η Κυπριακή Ομοσπονδία Πετοσφαίρισης η οποία ανέλαβε τη διοργάνωση των πρωταθλημάτων και των κυπέλλων πετοσφαίρισης στην Κύπρο.
Κορεατικός Λαϊκός Στρατός

Προϋπολογισμός και εμπορικά συμφέροντα

Ο ετήσιος προϋπολογισμός του Κορεατικού Λαϊκού Στρατού είναι περίπου 6 δισεκατομμύρια δολλάρια. Το Ινστιτούτο των ΗΠΑ για την Επιστήμη και τη Διεθνή Ασφάλεια αναφέρει ότι η Λαοκρατική Δημοκρατία της Κορέας μπορεί να διαθέτει σχάσιμο υλικό για περίπου δύο με εννέα πυρηνικές κεφαλές. Η Βορειοκορεατική πολιτική Σονγκούν («Στρατιωτική Προτεραιότητα») καθιστά το Λαϊκό Στρατό σε θέση πρωταγωνιστή, στην κυβέρνηση και την κοινωνία.
Διοργανώσεις Ε.Π.Σ. Ηρακλείου 2014–15

Α1 Κατηγορία

Στο πρωτάθλημα της Α1 ΕΠΣ Ηρακλείου συμμετέχουν 20 σύλλογοι χωρισμένοι σε δυο ομίλους των 10. Ο πρωταθλητής και οι ομάδες που υποβιβάζονται κρίνονται μέσω δυο «περιόδων» διπλών αγώνων και στη συνέχεια αγώνων κατάταξης Play Off και Play Out.
Μετά το τέλος της «1ης περιόδου» διπλών αγώνων οι πέντε πρώτες από κάθε όμιλο, σύνολο 10 ομάδες σχηματίζουν τον «Όμιλο Ανόδου». Κάθε ομάδα παίρνει μπόνους βαθμούς εκκίνησης το 1/3 της βαθμολογικής διαφοράς από την 5η και αγωνίζεται σε διπλούς αγώνες μόνο με τις 5 ομάδες του άλλου ομίλου της «1ης περιόδου» (σύνολο 10 αγωνιστικές). Οι πέντε πρώτες ομάδες του «Ομίλου Ανόδου» αυτής της «2ης περιόδου» δίνουν αγώνες κατάταξης (Play Off) για την ανάδειξη πρωταθλητή, εκτός αν η βαθμολογική διαφορά του 1ου με τον 2ο είναι από 5 βαθμούς και πάνω. Στην περίπτωση αυτή ο 1ος του «Ομίλου Ανόδου» αυτόματα ανακηρύσσεται Πρωταθλητής.
Αντίστοιχο είναι και το σύστημα για την ανάδειξη των ομάδων που θα υποβιβαστούν με τη συμμετοχή των 5 τελευταίων κάθε ομίλου της «1ης περιόδου» στον «Όμιλο Υποβιβασμού» της «2ης περιόδου».

Β΄ Κατηγορία

Σε δυο ομίλους των 14 ομάδων διεξήχθη η Β΄ Κατηγορία. Οι δυο πρώτες καθε ομίλου ανέβηκαν κατηγορία και οι τρεις τελευταίες υποβιβάστηκαν στη Γ΄ . Τελικά , λογω της μη δήλωσης συμμετοχής στην Α2 της επόμενης περιόδου των ΑΕ Ηρακλής-Θέρισος και Πατούχα , ανέβηκαν κατηγορία και οι τρίτες των δυο ομίλων.
Ιωάννης Κρητικός (αγωνιστής 1821)

Βιογραφία

Η καταγωγή του ήταν από το χωριό Βέρβαινα της επαρχίας Αγίου Πέτρου Πελοποννήσου. Χρησίμευε στην αρχή της επανάστασης στο γενικό φροντιστήριο του εκεί στρατοπέδου, το λεγόμενο Κελάρι. Όσο υπήρχε εκεί το στρατόπεδο δαπανούσε από την ιδιωτική του περιουσία για τα αναγκαία τρόφιμα και τις λοιπές ανάγκες. Όταν το στρατόπεδο απομακρύνθηκε, συνέχισε να τροφοδοτεί άνω των σαράντα στρατιωτών μέχρι της αλώσεως της Τριπολιτσάς.
Αργότερα βρέθηκε στο Κεφαλάρι του Άργους όπου τροφοδοτούσε τους εκεί στρατιώτες.
Υλικολογισμικό

Το υλικολογισμικό (αγγλ. firmware) είναι το λογισμικό των ηλεκτρονικών συσκευών. Το υλικολογισμικό είναι ένα είδος λογισμικού το οποίο είναι γραμμένο σε γλώσσα μηχανής (ή σε συμβολική γλώσσα) και είναι φτιαγμένο αποκλειστικά και μόνο για ένα μοντέλο συσκευής. 
Το υλικολογισμικό δημιουργείται από τις ίδιες τις εταιρίες που φτιάχνουν συσκευές και είναι σχεδόν αδύνατον ένας απλός χρήστης να μπορέσει να κάνει το ίδιο. Στην περίπτωση που ο χρήστης μπορέσει, δεν θα λειτουργεί σωστά η συσκευή και αυτό διότι μόνο ο κατασκευαστής γνωρίζει αναλυτικά τις δυνατότητές και τα χαρακτηριστικά της.
Η διαδικασία εγκατάστασης του υλικολογισμικού σημαίνει ολική αφαίρεση του προηγούμενου, εγγραφή του καινούριου και έλεγχο του καινούριου λογισμικού. Κατά την διαγραφή του προηγούμενου, δεδομένης της ύπαρξης μνήμης η οποία διαγράφει το περιεχόμενό της με εφαρμογή τάσης, ενδέχεται να εφαρμοστεί παραπάνω τάση από την απαιτούμενη. Είναι σπάνιο, μπορεί να συμβεί και για αυτό η διαδικασία αναβάθμισης υλικολογισμικού δεν προτείνεται σε απλούς χρήστες υπολογιστών. Στις καινούριες μνήμες (τύπου flash) δεν υπάρχει τέτοιο θέμα.
Με την ίδια λογική λειτουργεί και το BIOS του υπολογιστή. Το BIOS είναι λογισμικό εγκατεστημένο σε μνήμη μόνο ανάγνωσης. Το BIOS μπορεί να αναβαθμιστεί και φυσικά να επανεγκατασταθεί (αν είναι τύπου flash BIOS). Κύριος παράγοντας για την ασφαλή εγκατάσταση του BIOS και γενικότερα των υλικολογισμικών είναι η αδιάκοπη παροχή ηλεκτρικού ρεύματος.
Fiat G.12

Σχεδιασμός και ανάπτυξη

Το G.12 ήταν χαμηλοπτέρυγο αεροσκάφος ολομεταλλικής κατασκευής. Προωθούνταν από τρεις αστεροειδείς κινητήρες: έναν τοποθετημένο στο ρύγχος και δύο στις πτέρυγες. Αυτοί έστρεφαν τρίφυλλες έλικες μεταλλικής κατασκευής. Το σύστημα προσγείωσης ήταν ανασυρόμενο. Παρόλο που σχεδιάστηκε για πολιτική χρήση, το G.12 αξιοποιήθηκε κυρίως ως στρατιωτικό αεροσκάφος κατά την διάρκεια του πολέμου. Παρήχθη σε σχετικά μικρούς αριθμούς, ακόμα και μετά την συνθηκολόγηση της Ιταλίας το 1943. Σχεδιαστικά αποτέλεσε την βάση για το βελτιωμένο μεταγωγικό G.212.
Φίλιππος Γ΄ του Μπάντεν-Ρόντεμαχερν

Βιογραφία

Ήταν ο δευτερότοκος γιος του Χριστοφόρου Β΄ μαργράβου του Μπάντεν-Ρόντεμαχερν και της Καικιλίας των Βάσα, κόρης του Γουσταύου Α΄ της Σουηδίας.
Το 1620 απεβίωσε στο κάστρο Χόχμπουρκ του Έμμενντίνγκεν σε ηλικία 53 ετών, άγαμος.
Τάσος Ζάππας

Το έργο του

Εμφανίστηκε στα γράμματα το 1926 με το θαλασσινό διήγημα «Το βάπτισμα μερών» στο περιοδικό «Παρασκήνια» με το ψευδώνυμο Τάσος Γενάρης. Κυκλοφόρησε σημαντικό αριθμό βιβλίων πεζογραφίας. Έγραψε θαλασσινά διηγήματα, δοκίμια, ταξιδιωτικές εντυπώσεις, λαογραφικά (δείτε αναλυτικά την εργογραφία του στη Μεταξάκη-Μήτρου,1989 ). Τον προσελκύσανε ξεχωριστά οι περιπλανήσεις στο γαλανό χώρο και η περιήγηση γενικά. Ταξίδεψε πολύ στον κόσμο. Όπως υποστηρίζει ο Παγανός (2010) «το έργο του είναι η πραγματογνωσία του και η γνησιότητα των αισθημάτων. Τα βιώματα και οι εμπειρίες του συνιστούν τα θεμέλια και την αφετηρία του έργου του... Ο Τ.Ζ άνθρωπος δραστήριος και δημιουργικός, έθετε τα γραπτά του στην υπηρεσία άλλων στόχων. Ήθελε να προβάλει με το προσωπικό του παράδειγμα και τις συναφείς δραστηριότητες του την αγάπη για τη θάλασσα, τη φύση γενικότερα και τα ταξίδια.» Έπλευσε το 1934 στο Ιόνιο πέλαγο με πανί και κουπί. Τις εμπειρίες του από το ταξίδι αυτό τις μετέφερε στο χαρτί με το βιβλίο «Στο Ιόνιο με μία βάρκα» (πρώτη έκδοση το 1938). Μετάφρασε Σαρογιάν και Έμιλυ Μπροντέ.
Τη μεγάλη του αγάπη για την Εύβοια την εξέφρασε, τόσο με το συγγραφικό του έργο όσο και με την προσφορά του μέσα από την Εταιρεία Ευβοϊκών Σπουδών. Έγινε μέλος της Εταιρείας το 1936 και εργάστηκε με όλες του τις δυνάμεις πάνω από σαράντα χρόνια για την εκπλήρωση των σκοπών της Εταιρείας. Διετέλεσε πρόεδρος την περίοδο 1975-1978 και αργότερα ανακηρύχτηκε επίτιμος πρόεδρος της.
Διετέλεσε επίσης μέλος της Εταιρείας Ελλήνων Λογοτεχνών, της Ελληνικής Λαογραφικής Εταιρείας, της Εταιρείας Συγγραφέων και Σκηνοθετών Ραδιοφώνου και άλλων πνευματικών και πολιτιστικών οργανισμών. Υπήρξε ιδρυτής και πρόεδρος για πολλά χρόνια της Ενώσεως Δημοσιογράφων και Συγγραφέων Τουρισμού Ελλάδος. Διετέλεσε πρόεδρος της Fèdération International des Journalistes et Ecrivains du Tourisme. Πήρε μέρος στην εθνική αντίσταση. Έδωσε ραδιοφωνικές ομιλίες και διαλέξεις στην Αθήνα και την επαρχία. Δίδαξε στη Σχολή Ξεναγών. Ταξίδεψε πολύ σε ξένες χώρες. Πήρε μέρος σε διεθνή συνέδρια. Εδώ και αρκετά χρόνια τα βιβλία του έχουν εξαντληθεί και είναι δύσκολο να τα εντοπίσει κανείς ακόμα και σε Βιβλιοθήκες.

Τιμητικές Διακρίσεις

Ο Τάσος Ζάππας τιμήθηκε με δίπλωμα και μετάλλιο της πόλης του Παρισιού. Βραβεύτηκε από το σύνδεσμο Ελλήνων Λογοτεχνών. Η Ακαδημία Αθηνών, στην πανηγυρική συνεδρίαση της 29.12.79, τον βράβευσε για τη συνολική λογοτεχνική, λαογραφική και πραγματογνωστική εργασία του. Βραβεύτηκε το 1982 με το Κρατικό Βραβείο ταξιδιωτικής λογοτεχνίας για το βιβλίο «ξένοι και δικοί μας τόποι».